Zanpakutō

Keterangan

Lazimnya, kebanyakkan zanpakutō berupa seperti sebilah katana biasa, dengan sedikit perbezaan di antara mereka, seperti yang ditemui pada mana-mana pedang yang lain. Namun di bawah permukaan luarannya, terdapat suatu semangat yang mendiaminya. Semangat ini memberi kuasa kepada sebilah zanpakutō untuk membersihkan golongan hollow, menghantar roh-roh ke alam seterusnya, juga untuk mengubah pedang itu sendiri kepada bentuk-bentuk yang lebih rumit dan berkuasa. Walaupun setiap zanpakutō kelihatan sama dari segi luarannya, namun setiap daripada mereka mempunyai kebolehan yang unik (kadang-kala mempunyai persamaan) yang berpadan dengan personaliti tuan mereka.
Zanpakutō, iaitu sejenis makhluk, merupakan rakan seorang shinigami di dalam sesuatu pertarungan dan tidak boleh diganti. Disebabkan mereka makhluk hidup, sebilah zanpakutō akan sembuh semula jika dipatahkan atau dipecahkan, namun terdapat beberapa pengecualian terhadap penyembuhan semulanya (sebagai contoh, zanpakutō yang dilesapkan menjadi wap tidak berupaya sembuh semula). Apabila seorang shinigami mendapat kuasa yang lebih tinggi, zanpakutō mereka berupaya untuk bertukar bentuk dengan membenarkan makhluk dalaman membebaskan dirinya dengan lebih jelas lagi di dunia luar. Kedua-dua pedang dan makhluk dalaman itu adalah sinonim terhadap satu sama lain.

Bentuk-bentuk

Di sebalik tahap biasa mereka, zanpakutō mampu menjelmakan diri mereka dalam dua bentuk atau tahap tambahan, bergantung kepada keupayaan seorang shinigami untuk berhubung dan mengawal semangat zanpakutō tersebut. Kedua-dua tahap ini, dikenali sebagai lepasan tahap awal dan lepasan tahap akhir, bersamaan dengan "menaiktaraf" zanpakutō tersebut, memberinya kebolehan melangkaui kegunaannya sebagai sebilah pedang biasa. Shinigami selalunya membawa zanpakutō mereka dalam tahap biasa dan mengaktifkan bentuk lepasan mereka mengikut keperluan. Shinigami bersama-sama zanpakutō yang sentiasa dalam bentuk lepasannya, seperti Kurosaki Ichigo dan Zaraki Kenpachi,  tidak mampu menutup kembali zanpakutō mereka, sebaliknya dipaksa membawa zanpakutō mereka dalam bentuk lepasan sepanjang masa.

Lepasan Tahap Awal

Lepasan tahap awal (始解 shikai) ataupun pembebasan tahap awal merupakan bentuk "pembaharuan" pertama bagi sebilah zanpakutō. Untuk mengaktifkannya, seorang shinigami hendaklah mempelajari nama zanpakutō mereka. Ini bukanlah semudah memetik nama rawak untuknya, kerana semangat zanpakutō tersebut memilih namanya sendiri. Disebabkan ini, shinigami itu haruslah berupaya berkomunikasi dengan zanpakutō mereka dengan berkesan. Pencapaian lepasan tahap awal menandakan kecekapan mengawal zanpakutō oleh seorang shinigami, juga merupakan suatu keperluan untuk maju dalam pangkat-pangkat shinigami, kerana kesuluruhan pegawai-pegawai dan leftenan sudahpun mengecapi lepasan tahap awal.
Selepas mempelajari nama zanpakutō mereka, lepasan tahap awal ini boleh dilakukan para shinigami mengikut kemahuan dengan menyebut arahan tertentu diikuti dengan nama zanpakutō mereka. Rangkai kata arahan ini berbeza dikalangan penggunanya dan selalunya berkait rapat dengan kebolehan zanpakutō tersebut atau sifat semangatnya. Langkah ini boleh diabaikan oleh para shinigami yang profesional, selalunya mereka yang hampir mengecapi lepasan tahap terakhir mereka. Dalam kes-kes luar biasa, apabila sebilah zanpakutō dilepaskan, keadaannya akan dikekalkan dan tidak boleh ditutup semula. Zanpakutō dalam golongan ini digolongkan sebagai jenis lepasan sepanjang masa.
Apabila lepasan tahap awal ini diaktifkan, zanpakutō tersebut akan bertukar bentuk untuk mengakses apa-apa jenis kebolehan yang mampu dilakukannya. Mereka selalunya kekal dalam bentuk sebilah pedang, namun bentuk pedang ini bebeza dengan radikalnya di kalangan pelbagai jenis zanpakutō. Kebolehan istimewa setiap zanpakutō, seperti diri zanpakutō itu sendiri, mempunyai nama-nama tertentu yang selalunya perlu disebut untuk mengaktifkan kesannya dengan menyeluruh. Seperti yang diterangkan zanpakutō Ichigo, iaitu Zangetsu, mengetahui nama sejenis serangan dan tidak mengetahuinya merupakan suatu perbezaan ketara dalam kekuatan serangan tersebut.

Lepasan Tahap Akhir

Lepasan tahap akhir (卍解 bankai) ataupun pembebasan tahap akhir merupakan bentuk kedua dan terakhir sebilah zanpakutō. Untuk melakukannya, seorang shinigami hendaklah berupaya untuk mewujudkan semangat zanpakutōnya dalam dunia sebenar dan menaklukinya, memberi kuasa penuh kepada shinigami tersebut ke atas kuasa zanpakutōnya. Disebabkan perlakuan tersebut selalunya memerlukan latihan-latihan perlawanan yang mengambil masa beratus-ratus tahun untuk dicapai, ia adalah amat jarang bagi para shinigami dan terhad secara eksklusif terhadap tiga belas kapten dan komander shinigami dalam Gotei 13. Kuchiki Byakuya mendakwa bahawa di antara 4 rumah mulia Soul Society, hanya seorang sahaja dalam beberapa generasi yang dilahirkan dengan kuasa semangat yang penting untuk mengecapinya. Kurosaki Ichigo dan Urahara Kisuke adalah terkecuali dalam kes ini. Dengan menggunakan sejenis alat ciptaan Kisuke, dengan memaksa semangat zanpakutō untuk diwujudkan (sekaligus memendekkan pengalaman yang didapati melalui latihan bertahun-tahun), maka mereka berjaya melakukan ini dalam masa tiga hari sahaja, berbanding dengan shinigami yang mencapai tahap ini dalam jangka masa berabad-abad.
Selepas seorang shinigami berjaya mewujudkan dan menguasai semangat zanpakutō mereka, zanpakutō tersebut akan berupaya bertukar kepada bentuknya yang akhir dan yang terkuat. Berbeza dengan lepasan tahap awal, lepasan tahap akhir tidak memerlukan sebarang arahan tertentu untuk mengaktifkan bentuk akhir sebilah zanpakutō itu, meskipun selalunya pengguna zanpakutō itu menyebut "lepasan akhir" sebelumnya. Lepasan akhir sebilah zanpakutō selalunya merupakan manifestasi semangat zanpakutō itu sendiri, lalu mencipta sejenis makhluk besar untuk membantu penggunaan dalam satu-satu pertempuran (lepasan akhir Ichigo adalah berlawanan dengan fakta ini). Sesetengah shinigami juga berubah bersama-sama zanpakutō mereka, mendapat pakaian yang berbeza untuk menyesuaikan diri mereka dengan bentuk itu. Kebanyakan zanpakutō juga mendapat beberapa kemahiran tambahan. Seperti lepasan tahap awal, hampir setiap kemahiran ini mempunyai nama mereka tersendiri. Memelihara tahap akhir ini merupakan suatu kesukaran terhadap penggunaan, dan sukar untuk diaktifkan untuk jangka masa yang lama.

Resurrección

Arrancar, iaitu sekumpulan hollow yang telah melepaskan diri mereka daripada kongkongan topeng putih dan mendapat kuasa shinigami, mempunyai sebilah zanpakutō dan berupaya untuk melakukan sesuatu yang agak sama dengan lepasan tahap awal seorang shinigami yang digelar resurrección (perkataan bahasa Sepanyol untuk perkataan bahasa Inggeris resurrection yang bermaksud "pembangkitan"). Tidak seperti zanpakutō seorang shinigami, zanpakutō seorang arrancar tidak mempunyai semangat yang benar. Maka zanpakutō mereka adalah kuasa hollow arrancar tersebut yang disimpan ke dalam bentuk sebilah pedang. Dengan "melepaskan" zanpakutō mereka (cara yang sama dengan para shinigami), seorang arrancar berupaya untuk melepaskan kuasa hollow dirinya. Tiada seorang arrancar yang telah mempamerkan apa-apa lepasan tambahan selain daripada lepasan resurrección mereka.
Disebabkan kuasa mereka disimpan dalam zanpakutō mereka, lepasan seorang arrancar seringkali mengubah sesetengah atau seluruh tubuh mereka kepada bentuk yang lebih menyerupai hollow, membenarkan mereka untuk menggunakan kebolehan mereka dengan bebas. Arrancar selalunya mengembalikan tubuh mereka kepada bentuk manusia apabila mereka menyimpan semula kuasa hollow mereka.

Jenis-jenis

Terdapat beberapa jenis zanpakutō, dikelaskan oleh kegunaan utama atau kesan kuasa istimewanya. Sebagai contoh, zanpakutō Kurosaki Ichigo merupakan zanpakutō jenis melee (direka khas untuk pertarungan jarak dekat). Zanpakutō Ayasegawa Yumichika pula merupakan jenis kidō yang direka untuk kebolehan-kebolehan istimewanya berlainan dengan potensi untuk pertarungan jarak dekat.
Sesetengah zanpakutō juga dikelaskan mengikut elemennya: Hitsugaya Tōshirō dan Kuchiki Rukia mempunyai zanpakutō jenis ais, Yamamoto-Genryūsai Shigekuni mengawal zanpakutō jenis api dan zanpakutō Shiba Kaien pula adalah berunsurkan kebolehan air.